17.7.2012 Jurnalul Oficial al Uniunii Europene L 187/29 REGULAMENTUL DE PUNERE ÎN APLICARE (UE) NR. 646/2012 AL COMISIEI din 16 iulie 2012 de stabilire a normelor detaliate privind amenzile și daunele cominatorii potrivit Regulamentului (CE) nr. 216/2008 al Parlamentului European și al Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 216/2008 al Parla- mentului European şi al Consiliului din 20 februarie 2008 privind normele comune în domeniul aviației civile şi instituirea unei Agenţii Europene de Siguranță a Aviaţiei şi de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (!), în special articolul 25 alineatul (3), întrucât: (1) Regulamentul (CE) nr. 216/2008 urmăreşte să stabilească şi să menţină un nivel înalt şi unitar de siguranță a aviației civile în Europa. Regulamentul menţionat prevede mijloacele de realizare a acestui obiectiv şi a altor obiective în domeniul siguranței aviației civile. În temeiul Regulamentului (CE) nr. 216/2008, Agenția Europeană de Siguranţă a Aviaţiei („agenția”) este respon- sabilă de certificarea anumitor produse, persoane și între- prinderi. În domeniile aflate sub responsabilitatea sa, agenția trebuie să vegheze ca produsele, persoanele şi întreprinderile respective să respecte cerințele aplicabile, incluzând dispozițiile Regulamentului (CE) nr. 216/2008 şi normele de punere în aplicare a acestuia. În cazurile în care deficiențe potențiale identificate nu au fost soluționate în mod adecvat în cursul procesului de supraveghere existent, articolul 25 din Regulamentul (CE) nr. 216/2008 conferă putere Comisiei ca, la cererea agenției, să impună amenzi sau daune cominatorii deţinătorilor de certificate eliberate de agenție pentru încălcarea intenționată sau neintenționată a oricărei obligații prevăzute în Regulamentul (CE) nr. 216/2008 sau în normele de punere în aplicare a acestuia. Prin introducerea de amenzi și daune cominatorii, Comisia ar dispune de un instrument suplimentar care să îi permită să reacționeze mai nuanțat, mai flexibil şi mai gradat în caz de încălcare a normelor, în comparație cu retragerea unui certificat pe care agenția l-a eliberat. Este necesar să se stabilească norme privind procedurile, investigațiile, măsurile asociate și raportarea de către agenție, precum și norme de procedură pentru luarea de decizii, inclusiv dispoziții privind cuantificarea şi încasarea amenzilor și a daunelor cominatorii. Este necesar, de asemenea, să se stabilească criterii detaliate pentru stabilirea valorii amenzii sau a daunelor comina- torii. () JO L 79, 13.3.2008, p. 1. (6) (10) () P) Jo Jo Aceste norme şi proceduri ar trebui să fie ghidate de nevoia de a asigura cele mai înalte standarde posibile de siguranță şi de protecție a mediului, de necesitatea de a încuraja o bună desfăşurare a investigației și a fazelor de luare a deciziilor, precum şi de necesitatea de a garanta corectitudinea şi transparența procedurilor şi a impunerii de amenzi şi daune cominatorii. Dispoziţiile prezentului regulament pot fi puse în aplicare în mod eficient numai într-un cadru de cooperare strânsă între statele membre, Comisie și agenție. Astfel, este necesară stabilirea de mecanisme de consultare și cooperare între acestea pentru a asigura buna desfăşurare a investigației și a procesului de luare a deciziilor în ceea ce priveşte presupusele încălcări. Este adecvat ca, în scopul inițierii şși desfășurării procedurii în caz de neconformare și al cuantificării amenzilor şi daunelor cominatorii, Comisia și agenția să țină cont de alte proceduri împotriva aceluiași deţinător de certificat, care au fost inițiate sau încheiate de către un stat membru sau de către țări terţe. Comisia și agenția ar trebui să ia în considerare, de asemenea, orice procedură inițiată și nefinalizată sau orice decizie luată de către agenție în ceea ce priveşte modificarea, limitarea, suspendarea sau revocarea certifi- catului relevant în conformitate cu Regulamentul (CE) nr. 216/2008. Fără a se aduce atingere legislației Uniunii care previne utilizarea informațiilor în materie de siguranță cu scopul stabilirii vinovăţiei sau răspunderii, în special articolul 16 alineatul (2) din Regulamentul (CE) nr. 216/2008, articolul 19 alineatul (2) din Regulamentul (UE) nr. 996/2010 al Parlamentului European și al Consiliului din 20 octombrie 2010 privind investigarea şi prevenirea accidentelor şi incidentelor survenite în aviația civilă și de abrogare a Directivei 94/56/CE () şi articolul 7 din Directiva 2003/42/CE a Parlamentului European şi a Consiliului din 13 iunie 2003 privind raportarea eveni- mentelor în aviația civilă (?), orice putere de supraveghere încredințată Comisiei sau agenției prin legislația Uniunii în ceea ce priveşte certificatele eliberate în conformitate cu Regulamentul (CE) nr. 216/2008 poate fi utilizată în cursul investigației sau în cursul etapelor de luare a deci- ziilor cu privire la o astfel de procedură în caz de necon- formare. Decizia Comisiei de impunere a unor amenzi și daune cominatorii ar trebui să fie bazată pe investigația efectuată de agenție, pe observațiile deținătorului certifi- catului supus procedurii în caz de neconformare şi, acolo unde este cazul, pe alte informații transmise Comisiei și agenției. L 295, 12.11.2010, p. 35. L 167, 4.7.2003, p. 23.